HAI MOITOS ANOS…
Ola, ola!
Falo coa policía?
Temos aquí alguén que lles pode interesar.
Coido que acabamos de frustrar un roubo.
Feathers McGraw,
decláraselle culpable do intento de roubo
do Diamante Azul.
De non ser pola actuación de dous cidadáns exemplares,
levaría a cabo o seu malvado plan.
Polo tanto,
este tribunal decidiu
que pasará o resto dos seus días
nunha institución de máxima seguridade.
BENVIDOS AO ZOO
HORARIO DE COMIDA DO PINGÜÍN
De aquí non escapa ninguén,
así que nin o penses.
DÚAS XOIAS ATRAPAN O LADRÓN DO DIAMANTE!
OS HEROES CELÉBRANO
Érgueme, Gromit.
Agárdanos outro gran día de invencións!
ERGUEDOR DELUX
Así, bonito!
LANZAMENTO
Imos aló!
Oi! Bárbaro.
PRELAVAR - REMOLLAR - FREGAR
Que cóxegas!
VESTIDOR
Dálle, Gromit!
BO DÍA
Bos días, Gromit.
Como está o meu can favorito?
Como me coidas, amigo!
O INVENTOR PRÁCTICO
Que interesante.
Abofé que si.
Claro.
Moi boa a torrada, Gromit.
URXENTE
PAGO PENDENTE
PAGUE XA
OU VAI VER!
Contra! Máis facturas?
Inventar non sae barato, verdade?
Se cadra estou a facer demasiados aparellos.
Ai, acouga, compañeiro.
Hásenos ocorrer algo.
Creo que precisas un aloumiño.
Achégate.
Iso é, compañeiro.
Xa te acariña o meu novo Aloumiñador.
E se isto che parece avanzado,
xa verás o meu próximo invento.
Coidado, compañeiro.
Paso!
FRÁXIL
Uf!
Non creas que non me dou de conta, Gromit.
Botas moitas horas a traballar no xardín.
Ben, pois iso acabouse.
RESISTENTE
Boas!
Velaquí o meu último invento.
Un gnomo intelixente.
Ola! Son un robot milmañas.
Chámome Norbot.
Norbot, preséntoche a Gromit.
Moito gusto, señorito Gromit.
É moi simpático.
Amodo, Norbot!
Veña, adiante, amiguiño.
Comproba o que é quen de facer.
Actívase coa voz.
Dáche vergoña, non é? A ver.
Norbot, deixa o xardín de Gromit ben aqueladiño.
Ben aqueladiño.
Si, señor Wallace.
BUSCANDO TAREFAS
Programeino para ti, compañeiro.
Viu todos os episodios de Mestres da xardinaría.
Quédanlles dúas horas e aínda non remataron co patio!
Mira como se ocupa de todas as tarefas aburridas.
Cortar!
Segar!
Segar máis!
Non esquezas as beiras.
Rozar!
Coidado, amigo!
Ciscar follas ao tolo co soprador!
Carafio!
Podar os mirtos!
Segar un pouco máis.
Son un Norbot alegre e xeitoso.
Encántame choiar.
Ben aqueladiño!
Éche unha auténtica xoia!
Un traballo incrible!
E moi oportuno.
Vaites.
Semella que pasaches o corte, Norbot.
Fai unha reverencia.
Reverencia! Outra reverencia!
De onde o sacou?
Pois o certo é que o fixen eu.
Que divertido! Alúgao?
Se o alugo?
BRILLANTE! AS LÁMPADAS DE LARRY
Ven, preciso a túa axuda.
Ti non, compañeiro. Norbot.
Vou, señor Wallace.
En que podo axudar?
Vamos, Norbot, compañeiro.
Temos moito traballo.
Bárbaro, señor Wallace.
É un crime. Abofé que é un crime!
Que non poidamos estar xuntos.
Aínda non, corazón.
Pero falta pouco.
INSPECTOR XEFE MACKINTOSH
- Ten un segu? - Que?
Rematei a investigación da sela de bici desaparecida.
Teño testemuños, actas e informe forense.
Mukherjee!
E busquei a Base de Datos Nacional de Selas,
pero seica non existe!
- Mukherjee! - Xefe?
Canto levas con nós?
Dende as nove da mañá, xefe.
Pois vai esquecendo o que aprendiches na academia
porque, á fin e ao cabo,
neste traballo só importa unha cousa:
- o que che dea o corpo. - O corpo?
O instinto.
O importante non está aquí.
Estache aquí abaixo.
Si. Eu téñoche un grande instinto.
Xa se nota, xefe.
Ou sexa…
Non me refería a que se… lle note.
- Ese é Feathers McGraw? - Que? Onde?
BÚSCASE VIU ESTE POLO?
Ai, iso.
Velaí o tes: o instinto dos policías.
Roubou o Diamante Azul, non é?
Tentouno, pero non puido fuxir do longo brazo da lei.
Si. Eu tívenche algo que ver.
A VIDA A BORDO
Dígame?
Falo coa policía?
O Diamante Azul volveu á caixa forte do museo.
Pecheina eu mesmo.
Quedou a salvo.
Encantaríame resolver un caso así. Estará moi orgulloso, xefe.
Non é cuestión de orgullo, Mukherjee,
senón de deber.
Por iso aceptei un último traballo antes de colgar a porra.
A nova exhibición do Diamante Azul.
Van volver exhibir o diamante?
Pois si.
Eu mesmo deseñei todo o sistema de seguridade.
Infalible.
Xa.
Home, Feathers pode entrar pola bufarda.
Bufarda?
- Ou polos condutos de ventilación. - Os que?
Ata pode entrar pola tenda.
Hai unha tenda?
Mira, é que Feathers non vai entrar.
Está encarcerado no zoo.
Literalmente na gaiola.
Ala! Teño que preparar a inauguración.
Vai patrullar un cacho pola rúa. Gasta os zapatos!
Si!
Quero dicir: si, señor.
Si. Moi ben, Norbot.
Fai as letras ben grandes.
Queda de marabilla.
Coido que che vai gustar, Gromit.
Tachán!
Melloras Gnomóticas.
Xardinaría e mantemento a cargo dun gnomo.
Díxenche que atopariamos a solución para pagar as facturas.
Norbot, non esqueciches unha cousa?
Ai!
Si, señor Wallace.
DE WALLACE & NORBOT
Iso. Moi ben.
Bo traballo, Norbot.
Ola!
Son os do telexornal.
Se cadra faláronlles do noso Norbot.
Viranos de marabilla a publicidade.
A continuación, o telexornal,
con Anton Deck.
Boas noites.
Todos oímos falar da tecnoloxía punta,
pero e da xardinaría punta?
Ada Porta ten máis datos.
ADA PORTA
Preséntolles a Norbot.
O último en gnomos asistentes.
É a creación dun enxeñoso inventor local.
"Enxeñoso".
Pois moitas grazas.
Dígame, Wallace, que pode facer Norbot na casa?
Pois, practicamente, calquera cousa, señorita Porta.
Non hai tarefa insignificante.
Son un Norbot alegre e xeitoso.
Encántame podar a sebe.
Tachán! Que artístico!
Estíveno a probar no meu xardín
e fixo un traballo fantástico, como pode ver.
Semella moi intuitivo, como se di na xerga.
En que se inspirou para crear este dispositivo tan útil?
Sempre me gustou moito inventar,
crear cousas que axuden a xente.
E Norbot é de moita axuda.
Diría que é o meu mellor invento ata o de agora.
Cargámolo de noite e, ao día seguinte, xa devece por volver traballar.
Semella moi servizal.
Teñan o problema que teñan, el é a resposta.
Ben, semella que este gnomiño
vai ser unha auténtica revolución na zona.
Faloulles Ada Porta, para o telexornal.
Inspección de gaiolas!
Arreda, tunante.
Despexada!
Vaia trosma.
Non sei que lle ven de espelido.
Si, compañeiro.
Ves como a tecnoloxía mellora as nosas vidas?
Grazas a ese aparato tan útil,
hai anos que non usamos a teteira vella.
Ai, si. A tecnoloxía.
Non hai nada mellor.
Mentres teña claro quen manda, claro.
Mira que velocidade!
Tachán!
Unha funda de Wallace.
É fabulosa, Norbot.
Unha funda de Wallace.
Creo que me quedará mallada.
Mallada.
UN CUARTO DE SEU VIRGINIA GUAU
Boa noite, señorito Gromit.
É hora de cargar a Norbot.
Cargado case ao 1 %.
Carga reactivada.
Cargado case ao 2 %.
BENVIDOS AO ZOO
DÚAS XOIAS ATRAPAN O LADRÓN DO DIAMANTE!
COIDADO! UN LADRÓN ANDA PRETO
WALLACE 62, WALLABY OESTE
LOCALIZANDO
LOCALIZADO!
ACCESO DENEGADO INTRODUZA CONTRASINAL
GR0M1TCAN
QUEDAN DOUS INTENTOS
QUEDA UN INTENTO
QUEIXO
ACCESO PERMITIDO
SELECCIONE AS IMAXES QUE CONTEÑAN QUEIXO
Benvido aos meus arquivos confidenciais.
C.E.R.E.B.R.O.
CENTRO DE MEMORIA
CENTRO DE LINGUAXE
CENTRO DE XARDINARÍA
PROTOCOLO CENTRAL
BO
MALVADO
ACTUALIZANDO PROTOCOLO CENTRAL
ACTUALIZACIÓN COMPLETA!
Novas instrucións recibidas.
Non hai tarefa insignificante.
O PARAÍSO PERDIDO
Érgueme, Gromit.
Hoxe imos ter moito choio.
Grazas, compañeiro.
Bos días, equipo.
Un fato de mensaxes!
UN FATO DE MENSAXES
Melloras Gnomóticas?
Vinos na tele. Podería vir Norbot cortarme…?
- …un estanque… - …cun arrincacepos…
…e botar esterco…
…no meu invernadoiro?
Vaia popularidade, compañeiro!
É un gnomo coñecido.
A este paso, imos precisar un exército de Norbots!
Eh?
Que raio…?
Máis Norbots para o señor Wallace.
Anda, que ben pensado.
É como se soubese o que precisamos antes de que o saibamos nós.
Cantos máis gnomos, mellor!
Va que si, Gromit?
Cantos máis gnomos, mellor.
Si, señor Wallace!
Que pode saír mal?
Iso é. Arriba.
Hai que axustala un chisco.
Moi ben.
Non temos que ir con eles, Gromit.
Rastrexareinos co meu novo gnomolocalizador.
Que rico o té.
Nós só temos que relaxarnos
e deixar que traballen as máquinas.
Va que si, Gromit?
Gromit?
Gromit!
Díxenche que non temos que ir con eles.
Non te fías dos meus inventos, amigo?
Eu que sei.
Tanto ten.
Hora de soltar os gnomos!
Vamos!
Brutal!
Ben!
Perfecto. Todo en orde.
Lembrade: quero que traballedes coma unha máquina ben engraxada.
Ai!
Somos Norbots alegres e xeitosos.
Encántanos choiar.
Vimos aquelarche a casa,
somos unha tropa sen par.
Cavar, pintar, plantar, podar,
ata nos deslombar.
Nunca paramos nin a beber
ata a batería esgotar.
Fálalle a policía.
Baixe amodiño de aí.
Non o complique máis.
Pi, pi!
Pi, pi! Paso!
A partir lousas!
Somos Norbots servizais.
Choiar é o noso labor.
Calquera tarefa é unha festa.
Dános igual o suor.
Empurrar, tirar, serrar, tallar.
Divírtenos traballar.
Sen atraso, non nos cortes o paso
ata o choio rematar.
Os Norbots son un éxito, Gromit!
Axiña pagaremos as facturas.
Ben aqueladiño.
Parabéns, Mavis.
Que marabilla!
Onde vai a miña mesa de cristal?
E as ferramentas?
E o meu alpendre?
E a nosa baixante?
Policía, dígame?
Outro roubo? Cal é o enderezo?
Policía, dígame?
Un catavento? Cando desapareceu?
Policía, dígame?
Que está coma un bocoi?
Ah, que lle roubaron un bocoi!
Entendo. Agarde.
Ola, chamou vostede as autoridades.
Estamos experimentando un gran número de chamadas.
Por favor, deixe a súa denuncia despois do sinal.
- Pi! - Ola?
Que pasa aquí?
Ai, xefe.
Un aluvión de roubos. Unha vaga de delitos en toda regra.
Non teño tempo para vagas de delitos.
Abondo teño co meu!
Que dis? A azul ou a negra? Para a inauguración.
A azul?
Ai, si. Xa vexo por onde vas.
Pega co diamante.
En fin, volvendo ao dos roubos.
Montei este taboleiro dos delitos para buscar puntos comúns e iso.
Déixate de taboleiros!
A ti que che dá o corpo?
Pois todas as pistas apuntan este home.
Un inventor local.
Wallace?
O cidadán exemplar que nos axudou a encarcerar a Feathers?
Home, pode ser.
Atrapar un supervilán non te fai un santo, non é?
Logo diriamos que é sospeitoso?
Ti tráeo e fíchao.
Eu vou escribir o discurso.
En serio?
Non precisamos probas?
Mi madriña.
Que trapalladas vos meten na cabeza na academia!
Vale, pois veña.
Nova de última hora.
Infórmannos dunha vaga de delitos en todos os xardíns da rexión.
Ada Porta cóntanos máis.
Os robots estanse a apoderar do mundo!
Vannos destruír a todos, xa verás!
Que présas, Norbot.
Estaba a vela.
Hora de se relaxar, señor Wallace.
Ai, si, gústame relaxarme un chisco.
A que vén tanta cousa?
Unha masaxe, señor Wallace?
Si.
Que gustiño.
SONECAO
Caramba, canto meiro.
Un Sonecao?
Estímocho ben.
Veña.
Amodo.
Beba, señor Wallace.
COIDADO CO CAN
PATRULLA VECIÑAL
SOMBREIRO DE PICO OBRIGATORIO
BEN, CAMPIÓN
MOI BEN, CAMPIÓN
Gromit?
Que raio…?
Que? Pasa algo?
Son os Norbots?
Máis che vale que sexa importante.
Non sei que mosca che picou ultimamente.
Mi madriña querida!
Está totalmente…
impecable!
Fíxate.
Que ben.
Que gnomos máis boíños,
traballando arreo a estas horas da noite.
Pero non sei a que viña tanta présa por amosarmo, compañeiro.
Non podías agardar a mañá?
Parviño meu.
Vou rematar a soneca antes de deitarme.
Norbot é o mellor que inventei na vida.
Pediches unha pizza, compañeiro?
Xa vai. Tranquilidade.
Policía!
Oi! Perdón!
Señor, dáme paciencia. A ver, rematemos con isto.
Rematar con que?
Temos unha orde de rexistro da propiedade.
Mukherjee, lelle os dereitos.
Todo o que diga poderá ser utilizado na súa contra.
Pero se eu non fixen nada.
Cremos que é culpable de roubo con gnomos.
Son culpable de roubo con gnomos?
Ah! Velaí o tes! Admíteo.
Anota iso.
Que parvada.
Os meus Norbots non son ladróns.
Agora mesmo andan abaixo, no taller, facendo limpeza xeral.
Velaí as probas, xefe.
Moi ben. A inspeccionalo.
Eu non vexo gnomo ningún.
Eh?
Estaban aquí hai nada.
Non o entendo.
Irían rematar algún traballo.
Mire, guapiño, non lle estou para xogos.
Eh?
Que? A onde vai, xefe?
Vou ir aquelar o mostacho para o gran día.
A ver, mira.
Se precisas probas, Mukherjee, atópaas.
Custe o que custe.
Mete este home na cadea, que é o seu sitio.
Quero que resolvas este caso presto.
Entendido, señor.
Vale.
Probas.
Probas?
Son a axente Mukherjee. Preciso reforzos.
Traede unha furgoneta.
Das grandes.
RÚA WALLABY OESTE
ESCENA DO CRIME
Gromit?
Érgueme, compañeiro. Anda, campión.
Agarda. Non podes, verdade?
Leváronme todos os inventos!
Para facerlles unha análise forense ou non sei que.
Intolerable!
Cremos que é culpable de roubo con gnomos.
Estaban aquí hai nada.
Eu non vexo gnomo ningún.
Boh, quen precisa a tecnoloxía? Eu, non.
Está que corta!
As miñas begonias!
Viríame ben un té, compañeiro.
Si, o té.
Supoño que teremos que facelo á vella usanza.
Ai!
Como se facía?
Hai tanto que non uso unha destas que esquecín como funcionan.
Está avariada!
Ten que haber un erro.
Os meus Norbots son inocentes.
Ti cresme, non, compañeiro?
Non, compañeiro?
Creo que xa dixeches dabondo, Gromit.
Nunca te fiaches do meu Norbot, non si?
E fíxeno especialmente para ti.
Que che quede claro.
Axiña ha vir a policía desculparse.
Ves? Que che dixen?
Xa están aquí.
Todo se amañará
nun dicir…
Tunante, delincuente, malandrín canalla!
- Onde van as nosas cousas? - Devolva os cartos!
Onde me teñen a bañeira os gnomos?
E os meus anteollos?
Ai, téñoos na cabeza. Perdón!
Onde está o meu bocoi?
Estamos en directo na rúa Wallaby Oeste,
na casa do maligno inventor, o señor Wallace.
Maligno?
Non quererá dicir enxeñoso?
Parécelle enxeñoso ensinar a gnomos a roubar?
Non, pero de estaren aquí os meus gnomos,
se cadra podería limpar o meu nome.
E logo onde están os gnomos?
Por última vez: non o sei!
Ai, si? Moi oportuno.
Onde están os gnomos?
Onde están os…?
Que pesadelo, Gromit!
A policía quéreme meter no caldeiro,
os veciños aborrécenme e a prensa di que son mala persoa.
E como vou atopar os gnomos
se me levaron o gnomolocalizador?
Onde están os gnomos?
Máis ca unha comisaría,
isto parece unha cacharraría.
Son as cousas de Wallace. Dixo que buscase probas.
Pero non tiñas que traer todo canto tiña na casa.
A ver, isto para que é?
Ai, xefe. Mellor non…
Para!
Ese chintófano acaba de agredir un policía!
Engádeo á lista de cargos, Mukherjee.
Non hai cargos, señor. Nada relaciona a Wallace cos roubos.
Os gnomos son del, non si?
Pero… dáme o corpo
que non é o tipo que buscamos.
O tal Wallace é un farsante.
Morra o conto.
Se non che importa, xa nos ocuparemos dese vilán.
Agora temos que atender asuntos máis importantes no museo.
Pero, señor…
É o meu gran día, Mukherjee.
O colofón a 40 anos de servizo.
Nada pode saír mal.
Non, señor.
Temos que estar concentrados.
Atentos coma falcóns.
Abofé, señor.
Non perder detalle.
Oi!
Restablecendo axustes.
NON DARLLE COMIDA
PROTOCOLO CENTRAL MALO
BO
RESTAURANDO PROTOCOLO PROTOCOLO RESTAURADO
Axustes do inventor restablecidos.
Ola. Son un robot milmañas.
Chámome Norbot.
Iniciando proceso de poda.
Ben aqueladiño.
O MELLOR XEFE DO MUNDO
Obxectivo localizado.
Dous graos ao oeste.
Non hai tarefa insignificante.
Ben aqueladiño.
MUSEO
Ben, imos aló. O gran momento, Mukherjee. Preparada?
Máis preparada, imposible, xefe.
Son un Norbot alegre e xeitoso. Encántame choiar.
O DIAMANTE AZUL PRONTO!
Todos estes anos, foi un grande honor
servir esta comunidade.
Non hai nada máis tranquilizador
que ver un axente de policía desinformado.
Que?
Uniformado! Un axente de policía uniformado.
Non entendo nin o que escribo.
Tanto ten. Quédame levar a cabo unha última tarefa moi grata.
Contacto inminente.
Ascendemos.
Paso!
Damas e cabaleiros, procedemos?
EVENTO PRIVADO PROHIBIDO CANS
E velaquí o está, señoras e señores.
A salvo e exposto para a posteridade.
O Diamante Azul.
En directo non brilla tanto, verdade?
Como?
Que?
É un condenado nabo!
Xefe, non mirou dentro do saco antes de metelo na caixa forte?
Listo. Tomamos uns petiscos?
Se leva tantos anos custodiando un nabo,
onde está o Diamante Azul?
Quedei sen gnomos.
Quedei sen inventos.
Ata quedei sen can.
Que raio…?
Non sabía que facía iso.
Pero que…?
Pasa, Gromit. Vai todo ben.
Entra, anda.
Gromit.
Vai todo ben. Entra, anda.
Vai todo ben.
Que desastre!
Quedei en ridículo diante da vila enteira.
Señor, está ben?
Estou. É que me dan alerxia os nabos.
Imos por Feathers? Foi o último que tivo o diamante.
Non.
Non foi el.
Que?
Foi…?
Exacto. Vamos.
Non puiden avisarte, compañeiro. Os Norbots pilláronme en coiros.
Unha experiencia do máis desagradable.
Resulta que si son malos.
Non o entendo.
Por que se volven contra min os meus propios gnomos?
Un polo?
O artífice disto?
Deus santo.
Es ti.
Outra vez!
Pero se estabas encarcerado.
Non vas saír coa túa, sabes?
Sexa o que sexa o que argallas.
Ai, apetéceche un té, non si?
Manda truco!
Eu non perdería o tempo con esa teteira. Non funciona.
Que?
Recoiro! Non pode ser.
É o Diamante Azul.
Debeu dar o cambiazo cando o pillamos alá atrás.
Falo coa policía?
Temos aquí alguén que lles pode interesar.
Non lle é de fiar.
Así que ese é o teu plan.
Marchar tan tranquilo co diamante
e que todos crean que eu son o malvado inventor que o roubou.
É…
unha vinganza desapiadada!
Oe, déixanos saír.
É incrible que me roubasen a sela da bici!
Xa, señor.
Síntoo. Apartoume vostede do caso.
Pero xa temos o noso culpable.
Wallace quería quedar co diamante desde o principio.
Tiña vostede razón, xefe.
- É un farsante. - E tanto!
Se pensa que vai saír coa súa, vai dado.
É todo culpa miña, compañeiro.
Sempre quixen inventar cousas boas.
Cousas que axuden a xente.
Nunca imaxinei que puidesen usarse para facer o mal.
Contra!
É a policía. Agora si que a armei.
Bo día, señor Wallace, señorito Gromit.
Norbot. Onde andabas?
Non hai tarefa insignificante.
Semella que volve ser o milmañas traballador de sempre.
Estamos salvados!
Ben aqueladiño.
Agarda, Norbot. Volve.
Acouga, compañeiro. Actívase coa voz.
Norbot!
- Son alegre e xeitoso. - Norbot!
- Limpar é o mellor. - Norbot!
Norbot!
Quieto.
Que argallas, amigo?
Non é o mellor momento para soprar follas.
Que raio…?
Gromit!
Perigo de colisión!
Veña.
Sei dun que vai levar unha sorpresa.
- Perdón! - Xefe, que escapan!
Xefe?
Pillámolos?
Coidado!
Aí está Feathers. Ben feito, Gromit!
A polo malfeitor!
Acelero, Sr. Wallace?
NORMAL, TURBO
Amodo, Norbot. Súbea, Gromit.
Entréganos o diamante, pailaroco!
Norbot, cólleo.
Vou.
Moi ben! Iso é, Norbot.
Perigo, plátano!
Derrapaxe!
Ai!
Velaí o vai. Vamos!
ALÚGASE BARCO A ESCAPADA PERFECTA
Norbot, para isto!
Si, señor Wallace.
Así non!
Freada de emerxencia completada.
REVOLUCIÓNS
Gromit?
Velaí os están, xefe!
Éche un barquiño ben feito! Recórdame ao meu.
FÓRA DE SERVIZO
Un momento.
É o meu! Detédevos, no nome da lei!
Non hai maneira, compañeiro.
Oxalá os puidésemos reiniciar con algo.
Son un Norbot alegre e xeitoso.
Limpar o barco é o mellor.
Outro invento?
Seguro, compañeiro?
Moi ben.
A asistencia técnica está en camiño.
Rouboume o barco! E ti crías que era inocente!
Creo…
Creo que ese é Feathers McGraw, xefe.
Intentan deter a Feathers McGraw!
A Feathers McGraw? Non digas parvadas!
Se está encarcerado no zoo.
É unha monxiña inocente que vai de paseo.
Coido que se cadra Wallace foi inxustamente tachado
de inventor tolo.
Isto serviranos.
Ata certo punto.
Pero… que lle fixo á miña colección de catiúscas antigas?
Vale, Gromit.
Imos reiniciar eses gnomos a zapatazos.
Fallou!
Diana!
Restablecendo axustes.
Funciona, compañeiro!
Apértalles as botas!
Tomade!
Bandidos!
Restablecendo axustes.
Isto xa pasa de broma.
Inspector xefe Mack a todas as unidades: persigan e arresten a Wallace.
Perdoe, xefe, é o que me dá o corpo.
A todas as unidades: vaian á fronteira.
O sospeitoso non é Wallace,
senón unha monxa miúda que vai en barco.
Metícheste nunha boa, Mukherjee!
Isto vai constar no teu informe de avaliación!
Restablecendo axustes.
Ola! Son un robot milmañas.
- Chámome Norbot. - Moito gusto.
Chámome Norbot.
Pescaches un feixe de peixiños.
Ben feito. Agora xa o temos.
Onde vai?
REPARACIÓNS RÁPIDAS DE BARCOS
Ola. Chámome Norbot.
Chámome Norbot.
…Norbot. Moito gusto.
Chámome Norbot.
Moi ben, campión!
Xa o temos!
Grom…
…it! Que non escape!
Perdón!
Gromit!
Ai, mamá!
Ai!
CONDADO DE YORKSHIRE
Sabía que era Feathers McGraw!
Pechade as comportas!
Gromit!
Dálle o diamante, compañeiro.
Podo vivir sen inventar,
pero non podo vivir sen…
o meu mellor amigo.
Que?
Non!
Gromit!
Non!
Ola! Son un mañoso robot milmañas.
Chámome Norbot.
En que podo axudar?
Non hai tarefa insignificante.
Sabía que acabarías abrazando a tecnoloxía, compañeiro.
Menos mal que estás ben.
Veña, deixádevos de lerias.
Isto é a escena dun delito.
Xefe!
Non teño tempo para as túas desculpas, Mukherjee.
Arresta a Wallace por…
Mala chispa me coma!
Si que é Feathers McGraw.
E ten o diamante.
Son ganas de estragarme a xubilación!
Que? Como?
O típico cambiazo do nabo!
Moi astuto, campión.
Moi astuto, campión!
Bravo!
Amoláchelo ben, Gromit.
É ruín coma a fame.
E un lampantín!
É mellor que o colla, axente.
Ben, considerando o que acabo de presenciar,
coido que é vostede inocente, como dicía Mukherjee.
Quere dicir
que non vou ir á cadea?
Non.
Grazas ao instinto dunha boa axente de policía.
Naciches para isto, Mukherjee.
Grazas, xefe. Que honra máis grande.
Feliz xubilación, señor.
Vaites.
Unha historia de moito nabo, non, compañeiro?
Si. Que simpático, señor Wallace.
POLICÍA
AÍNDA SE BUSCA
VIU ESTE POLO? RECOMPENSA DE 1000 £
Que ben.
NON PATRULLANDO A REVISTA PARA EXPOLICÍAS
Ei! Que…? Para!
Oe! Non sabes ler, tarambaina?
Non podes ir a máis de 3,5 nós por hora!
É unha retirada de tres puntos como mínimo!
WALLACE, ABSOLTO
UN INVENTOR INCOMPRENDIDO
Bos días, Gromit.
Que tal está o meu cadeliño favorito?
Ai, teño algo para o teu xardín, compañeiro.
Reconfigurei o Aloumiñador.
Á fin e ao cabo, a necesidade é a sogra da invención.
Tachán!
Hai cousas que as máquinas non poden facer,
non si, campión?
Ai, si.
Saúde, amigo meu.
Son un Norbot alegre e xeitoso. Podar é o mellor.
FIN
Tachán!
Subtítulos: Marina do Albardeiro